Kongreya Demokratîke ya Şaran (HDK) kombîyayîşê Meclîsê Pêroyî yê Dewrê 11. banê Rêxistina HDPyî ya Qezaya Bagcilarî ya Îstanbulî de kerd.
Hemvervatoxê HDPyî Esengule Demîr û Cengîz Çîçek û Parlamenterê HDPyî yê Îstanbulî Mûsa Pîroglu û xeylêk kesî tewrê kombîyayîşî bîyî.
Hemvervatoxê Esengule Demîr û Cengîz Çîçekî destpêkerdişê kombîyayîşî de qisey kerd û bale ante ser xeylêk babetanê giranan û polîtîkayanê înkerî ser. Hemserekan qûrbanê komkiştinanê Madimak û Çorûmî zî yad kerdî.
Hemvervatoxan  bale ante ser ke bingeyê hêrişê îşxalî, tecrîdê Îmraliyî, talanê vera kede û xoza, polîtîkayê çînkerdişê vera cinîyan û ciwanan de meseleya kurdî esta û vat şarî têna eşkenê pê têkoşînê hemparî bixelisîyê.
Badê qiseykerdişê hemvervatoxan kombîyayîş çapemenîye rê qefilnayene dewam kerd.
